Sverige raknet etter komi-mål mot Brasil
Mange av de samme spillerne som representerte Brasil under OL-finalen i London sist helg, var også med i oppgjøret mot svenskene. Det var fortjent da en av dem, Leandro Damião, sendte gjestene foran etter en drøy halvtimes spill. Neymar hadde da allerede truffet nettet bak Andreas Isaksson på en retur etter et stolpeskudd, men Santos-stjernen ble feilaktig avblåst for offside. Brasilianerne viste i store deler av kampen at ferdighetene deres lå et nivå over tilsvarende i Erik Hamrén mannskap. Sverige slet mye med å holde på ballen, selv om vertenes iherdige innsats ga gode sjanser i begge omganger.- Om man skal vinne kamper mot så gode lag, må man spille prikkfritt defensivt og ta sjansene man får. Brasil vant fortjent, det var det ingen tvil om. Alt i alt mistet vi ballen for enkelt, sa Sverige-sjef Hamrén til svensk TV 4, og tilføyde at spillerne hans så ut til å ha for mye respekt for motstanderen. Et snaut kvarter før slutt fikk Ola Toivonen en gyllen mulighet til å utligne fra god posisjon. Lysluggen fra PSV fikk avslutte fra innsiden av 16-meteren etter en perfekt pasning fra høyresiden. Avslutningen til Toivonen sto imidlertid ikke i stil med forarbeidet. Ballen skled av foten til 26-åringen og forsvant godt utenfor stolpen. Isteden trygget brasilianerne ledelsen med en merkelig scoring seks minutter før full tid. Milan-spiss Alexandre Pato, som kom inn for målscorer Damião et kvarter før slutt, stoppet først et skudd da han nærmest ble truffet i hodet av en lagkamerat. Ballen gikk på tvers av feltet til før den ble nikket tilbake mot Pato igjen. Sistnevnte styrte denne gangen hodestøtet i mål.Bare sekunder senere var samme Pato på farten igjen. Svenskene kom fullstendig på etterskudd på en bakromspasning, og Pontus Wernbloom så ingen annen løsning enn å sette inn en takling bakfra på Milan-spilleren. Dommeren dømte straffe, selv om reprisene kunne tyde på at taklingen skjedde hårfint på utsiden av 16-meteren. Pato tok straffen selv, og han skjøt ballen midt i målet, delvis skliende og via sin egen ankel. Nok en merkelig scoring fra spissen, som trolig ikke skulle vært godkjent på grunn av to touch. Men Sveriges protester endret ikke dommerens beslutning om å godkjenne Brasils tredje mål. - 3-0-målet de fikk av dommeren var latterlig, dessverre. Som sagt fortjente Brasil å vinne, men slike mål skal de ikke få, kommenterte Erik Hamrén. - Slikt skjer ikke ofte. Han må ha sklidd, for han traff ballen to ganger. Helt utrolig at dommerne ikke så det, istemte Sverige-målvakt Isaksson, som i tillegg irriterte seg over at Pato fikk straffe for en felling utenfor 16-meterstreken.Jermain Defoe scoret seiersmålet da England fikk en liten revansj mot Italia i onsdagens landskamp. England vant 2-1. Italia slo engelskmennene ut i kvartfinalen i EM, men onsdag var det Defoe og co. som kunne juble. Kampen ble spilt i sveitsiske Bern. Tottenham-spissen scoret det avgjørende 2-1-målet elleve minutter før full tid. Daniele De Rossi ga Italia ledelsen etter et kvarters spill. Italias kaptein stanget inn 1-0 bak keeperdebutanten Jack Butland. Tolv minutter senere utlignet Phil Jagielka etter et hjørnespark fra Frank Lampard. Det var Jagielkas første landslagsmål. England slo Italia for første gang siden 1997.Tyskland måtte spille én time med ti spillere mot Argentina onsdag. Det endte med 1-3-tap for vertene. Målvakten Ron-Robert Zieler fikk rødt kort etter å ha felt Argentinas José Sosa etter en halvtime. Innbytter Marc-Andre ter Stegen fikk en pangstart mellom stengene da han reddet straffen fra Lionel Messi, men gleden ble kortvarig. Like før pause tok Argentina ledelsen da Sami Khedira satte ballen i eget mål. Lionel Messi gjorde opp for straffemissen da han satte inn 2-0 sju minutter ut i annen omgang, og drøye kvarteret før slutt gjorde Ángel Di María 3-0. Benedict Höwedes reduserte for vertene etter 81 minutter.Frankrike måtte nøye seg 0-0 hjemme mot Uruguay i Didier Deschamps debut som landslagssjef onsdag. Deschamps overtok «Les Bleus» etter sommerens EM-sluttspill. Han erstattet Laurent Blanc. Uruguay manglet både Edinson Cavani og Luis Suarez, og gjestene slet med å komme til sjanser. Frankrike skapte det meste av muligheter, men klarte ikke å overliste Uruguays målvakt Fernando Muslera. Hverken Samir Nasri, Jeremy Menez, Hatem Ben Arfa eller Yann M'vila var med i Frankrikes tropp. De har havnet i trøbbel for oppførselen sin under EM.Armenia - Hviterussland 1-2 (i Jerevan), Aserbajdsjan - Bahrain 3-0 (i Baku), Kina - Ghana 1-1 (i Beijing), Japan - Venezuela 1-1 (i Sapporo), Russland - Elfenbenskysten 1-1 (i Moskva), Sør-Korea - Zambia 2-1 (i Seoul), Bulgaria - Kypros 1-0 (i Sofia), Luxembourg - Georgia 1-2 (i Oberkorn), Sverige - Brasil 0-3 (i Solna), Ukraina - Tsjekkia 0-0 (i Odessa), Danmark - Slovakia 1-3 (i Odense), Kroatia - Sveits 2-4 (i Split), Montenegro - Latvia 2-0 (i Podgorica), Ungarn - Israel 1-1 (i Budapest), Østerrike - Tyrkia 2-0 (i Wien), Belgia - Nederland 4-2 (i Brussel), Estland - Polen 1-0 (i Tallinn), Makedonia - Litauen 1-0 (i Skopje), Nord-Irland - Finland 3-3 (i Belfast), Serbia - Irland 0-0 (i Beograd), Slovenia - Romania 4-3 (i Ljubljana), Tyskland - Argentina 1-3 (i Frankfurt), Wales - Bosnia-Hercegovina 0-2 (i Llanelli), England - Italia 2-1 (i Bern, Sveits), Frankrike - Uruguay 0-0 (i Le Havre), Skottland - Australia 3-1 (i Edinburgh), Island - Færøyene 2-0 (i Reykjavik), ), Portugal - Panama 2-0 (i Faro).
Leandro Damiãos mål før pause, og to komiscoringer av erstatteren Alexandre Pato mot slutten ga Sverige et stygt 0-3-tap på eget gress mot Brasil onsdag.